ShotSpotter

ShotSpotter Inc. on Ameerika Ühendriikide tehnoloogiaettevõte, mis on spetsialiseerunud tulirelvade tekitatud helide tuvastamisele ja analüüsimisele linnakeskkonnas. Ettevõtte asutas Robert Showen 1990. aastatel. Koostööd linnade ja politseiga on tehtud alates 1997. aastast ning 2022. aasta seisuga on selle teenuseid kasutanud enam kui 130 Ameerika Ühendriikide linna ja õiguskaitseorganit. Ralph Clark nimetati ShotSpotteri tegevjuhiks 2010. aastal. Ettevõte läks börsile juunis 2017. Ettevõte kulutas 2023. aastal müügile ja turundusele peaaegu 24 miljonit dollarit. ShotSpotter on tõestanud oma võimet tuvastada tulistamisjuhtumeid reaalajas ning teavitada kohalikke õiguskaitseasutusi tulistamisest, kiirendades reageerimist ja kuritegude ennetamist. Samas on seda süsteemi kritiseeritud vähese töökindluse tõttu ning tõstatatud küsimusi võimaliku privaatsusnõuete rikkumise teemal. ShotSpotteri tulirelvalaskude tuvastamise süsteem kasutab valjude ja impulsiivsete helide jäädvustamiseks andureid. Kui sellised helid tuvastatakse, edastavad andurid andmed algoritmidele, mis vastutavad asukoha kindlakstegemise ja sündmuse potentsiaalse tulistamisena klassifitseerimise eest. Ettevõtte töötajad vastutavad juhtumite kinnitamise ja kohaliku politsei teavitamise eest. ShotSpotteri süsteemi kasutatakse laialdaselt sellistes suurema kuritegevusega USA linnapiirkondades nagu näiteks Miami ja Las Vegas, kus tulistamisjuhtumite kiire tuvastamine ja lahendamine on oluline avaliku ohutuse tagamiseks. 2021. aasta seisuga olid ShotSpotteri süsteemid paigaldatud 125 linna ja 14 ülikoolilinnakusse, hõlmates umbkaudu 2400 ruutkilomeetrit. Kuid on ka vastupidiseid näiteid, näiteks Kanada suurlinn Toronto on keeldunud seda tehnoloogiat kasutamast, kuna linna justiitsminister on arvamusel, et see ei ole kooskõlas kohaliku õigusraamistiku inimõiguste kaitse sätetega. Kuigi süsteem oli algselt loodud politsei uurimisvahendiks, on viimastel aastatel ShotSpotteri süsteemi rakendatud lisaks tulistamisjuhtumite tuvastamiseks ka teiste hädaolukordade nagu plahvatuste või muude ohtlike helide jälgimiseks ning isegi kohtuprotsessides tõendusmaterjalina, kuigi selle tagajärjel on ettevõte saanud tugevat kriitikat. ShotSpotter Inc. väidab, et nende süsteemi täpsusmäär on 97%, kuid MacArthur Justice Center uuris vähem kui kahe aasta jooksul üle 40 000 tehtud väljakutse Chicagos ning leidis, et 89% ShotSpotteri väljakutsetest ei viinud relvakuriteoni ja 86% väljakutsetest ei viinud üldse kuriteoni. 2024. aasta jaanuaris avaldatud uuring näitab, et ShotSpotteri süsteemid Chicagos ja Kansases ei toonud kaasa tulistamisjuhtude ega kuritegevuse vähenemist ega suurendanud märkimisväärselt ka lahendatud kuritegude osakaalu. 2021. aasta juunis Journal of Experimental Criminology ajakirjas avaldatud uuringus on öeldud: "Süsteem võib tuua vähe kasu politseiasutustele, kus on juba kõrge väljakutsete maht. Meie tulemused näitavad, et ShotSpotteri abiga tõsiste kuritegude arv ei vähene, vaid suureneb hoopis politsei ressursside nõudlus." ShotSpotteri süsteemi on kritiseeritud mõningate tehniliste piirangute tõttu. Näiteks on ShotSpotter tunnistanud, et muudab süsteemi tuvastatud tõendeid "poolregulaarselt" käsitsi ja neid ei ole kunagi iseseisvalt testitud, mis tekitab kahtlusi nende täpsuse osas. Kriitikud on tekitanud arutelu privaatsuse ja avaliku turvalisuse teemadel ning nõudnud täiendavaid läbipaistvuse meetmeid ShotSpotteri süsteemi kasutamisel. Näiteks 2024. aasta mais pöördusid kolm senaatorit ja nende esindaja sisejulgeolekuministeeriumi peainspektori poole, et algatada ShotSpotteri juurdlemist seoses süsteemi täpsuse ja rassilise kallutatusega politseitöös.Ka Ameerika Kodanikuvabaduste Liit on seadnud kahtluse alla süsteemi kooskõla inimeste avaliku privaatsusega, kuna detektorid salvestavad pidevalt helimaterjali. ShotSpotteri süsteemi rakendamine on toonud kaasa tiheda koostöö politseijõudude ja kogukonnaorganisatsioonide vahel. Näiteks Houstoni politseiosakond näeb süsteemis võimalust investeerida ajalooliselt marginaliseeritud piirkondadesse. ShotSpotter jätkab teavituste pakkumist politseile isegi linnades, kus lepingud ettevõtte ja politseijaoskonna vahel on kehtivuse kaotanud. "Gunshot-detection companies merge". 8. märts 2005. Vaadatud 25. mail 2024. Watson, Evan (19. juuli 2022). "Police oversight group recommends Portland use ShotSpotter in all 'high risk areas for gun violence'". KGW. Vaadatud 23. mail 2024. "SSTI 2020 annual 10k". sec.gov. 29. märts 2021. Vaadatud 27. mail 2024. Lee, Julie (8. aprill 2024). "Boston Police Records Show Nearly 70 Percent of ShotSpotter Alerts Led to Dead Ends - The Data for Justice Project I ACLU of Massachusetts". The Data for Justice Project | ACLU of Massachusetts. Vaadatud 27. mail 2024. Feely, Paul (20. aprill 2022). "Manchester police look to become first in NH to deploy gunshot detection system". Vaadatud 24. mail 2024. Bernstein, Maxine (18. juuli 2022). "Community group urges Portland adopt ShotSpottet technology, along with list of 'violent players' to help curb shootings". Oregon Live. Vaadatud 27. mail 2024. Rodriguez Ortiz, Omar (25. aprill 2022). "Man accused of shooting ex-girlfriend several times outside her job in Little Haiti". Miami Herald. Vaadatud 27. mail 2024. Mackey, Ryan (28. oktoober 2022). "Police investigating after man shot, injured in Liberty City". Vaadatud 27. mail 2024. "Controversial gunshot detector sensors to be placed in Sparks". KOLO. 6. detsember 2022. Vaadatud 27. mail 2024. "ShotSpotter, Inc. 2021 Annual Report (Form 10-K)". U.S. Securities and Exchange Commission. Vaadatud 27. mail 2024. Craig, Gary (17. november 2017). "Is ShotSpotter reliable enough? Critics question human equation behind technology". Democrat and Chronicle. Vaadatud 24. mail 2024. "ShotSpotter Generated Over 40,000 Dead-End Police Deployments in Chicago in 21 Months, According to New Study - MacArthur Justice". MacArthur Justice. 3. mai 2021. Vaadatud 25. mail 2024. "The Impact of Gunshot Detection Technology on Gun Violence in Kansas City and Chicago: A Multi-Pronged Evaluation" (PDF). Jaanuar 2024. Vaadatud 25. mail 2024. "Acoustic gunshot detection systems: a quasi-experimental evaluation in St. Louis, MO". Journal of Experimental Criminology. 2020. Lk 193-215. Vaadatud 24. mail 2024. "How AI-powered tech landed man in jail with scant evidence". AP News. 19. august 2021. Vaadatud 28. mail 2024. Drange, Matt (17. november 2016). "We're Spending Millions On This High-Tech System Designed To Reduce Gun Violence. Is It Making A Difference?". Forbes. Vaadatud 28. mail 2024. Tenser, Phil (14. mai 2024). "Lawmakers request investigation of gunshot detection system used in Mass". WCVB. Vaadatud 28. mail 2024. "Wyden, Colleagues Urge DHS to Investigate Federal Funding of ShotSpotter Gunshot Detection System | U.S. Senator Ron Wyden of Oregon". wyden.senate.gov. 14. mai 2024. Vaadatud 28. mail 2024. Stanley, Jay (5. mai 2015). "ShotSpotter CEO Answers Questions on Gunshot Detectors in Cities". ACLU. Vaadatud 24. mail 2024. Abril, Danielle (9. märts 2022). "Drones, robots, license plate readers: Police grapple with community concerns as they turn to tech for their jobs". Washington Post. Vaadatud 28. mail 2024. Cheng, Yilun (11. juuli 2023). "Houston's gunshot alert system isn't curbing violence but delays police response times, data shows". Houston Chronicle. Vaadatud 28. mail 2024. "ShotSpotter Keeps Listening After Contracts Expire". South Side Weekly. 24. aprill 2024. Vaadatud 28. mail 2024.